มีการสอดใส่เข้าไปในฝ่ายหญิงประมาณ 3-4 ครั้งแปปเดียวไม่ได้หลั่งแล้วเอาออกไม่ได้ช่วยตัวเองมาก่อนด้วย แล้วฝ่ายหญิงก็ล้างออกและกินยาคุมฉุกเฉิน 2 ชม. แต่ว่าฝ่ายหญิงตกขาวเป็นสีไข่ขาวจะมีโอกาสท้องไหม
สวัสดีค่ะ การมีเพศสัมพันธ์แบบสอดใส่อวัยวะเพศ ไม่นาน ไม่ได้หลั่ง ต้องดูว่าใช้ถุงยางอนามัยร่วมไปด้วยหรือไม่ ถ้าไม่ ยังมีโอกาสตั้งครรภ์ได้ประมาณ 4-20% จากน้ำอสุจิที่มีการเล็ดลอดออกมาก่อนการหลั่งจริงกรณีนี้จึงมีข้อบ่งชี้การใช้ยาคุมฉุกเฉิน ยาคุมฉุกเฉินเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนตามมาได้การมีตกขาวตามมาหลังจากนั้น ไม่ได้บ่งบอกว่าตั้งครรภ์หรือไม่ หลังใช้ยาต้องสังเกตรอบเดือนและยืนยันการตั้งครรภ์ไปด้วยถ้าไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป